ग्वालियर,(नईदुनिया प्रतिनिधि)। ग्वालियर किला स्थित सिंधिया स्कूल में आयोजित तीन दिवसीय विज्ञान महोत्सव का शनिवार को समापन हुआ। इस अवसर पर विज्ञान प्रतियोगिता का आयोजन किया गया, जिसमें मेजबान सिंधिया स्कूल ने बाजी मारते हुए पहला और डेली कालेज इंदौर ने दूसरा स्थान हासिल किया। कार्यक्रम में डीआरडीई ग्वालियर के निदेशक डा. मनमोहन परीदा ने मुख्य अतिथि के रूप में संबोधन देते हुए कहा कि जीवन के हर क्षेत्र में विज्ञान रचा-बसा है। व्यक्ति को हमेशा यह ध्यान रखना चाहिए कि वह जब विज्ञान विषय को अपनाता है, तो वह समाज के सकारात्मक बदलाव में अपना महत्वपूर्ण योगदान दे। एक वैज्ञानिक अपनी दृढ़ इच्छाशक्ति और मेहनत से समाज को बहुत कुछ लौटा सकता है।
 तीन दिन तक चले इस कार्यक्रम में देश के सात प्रतिष्ठित स्कूलों ने भाग लिया। इनमें मेयो कालेज गर्ल्स स्कूल अजमेर, जेनेसिस ग्लोबल स्कूल नोएडा, मोदी स्कूल लक्ष्मणगढ़ राजस्थान, डेली कालेज इंदौर, विवेक हाई स्कूल चंडीगढ़, सिंधिया कन्या विद्यालय और सिंधिया स्कूल फोर्ट शामिल थे। इस महोत्सव के दौरान कई गतिविधियों का आयोजन किया गया। इसमें डिजाइन थिंकिंग में छात्रों ने अपनी इच्छा के अनुसार स्कूल के एक हिस्से को डिजाइन किया। कार्यक्रम में भारतीय वैज्ञानिकों के जीवन पर आधारित लघु नाटिका का आयोजन किया गया। पुरस्कार वितरण समारोह में मुख्य अतिथि सिंधिया कन्या विद्यालय की प्राचार्या निशि मिश्रा थीं। इस दौरान अजय सिंह, उप प्राचार्या स्मिता चतुर्वेदी तथा अध्यापक उपस्थित रहे। देश के जाने-माने क्विज मास्टर अजय पुनिया ने विज्ञान प्रश्नोत्तरी का संचालन किया।
 आप बिना दवा दिए मरीज के शरीर का दर्द फिजियोथैरपी से मिटा सकते हैंः आइटीएम यूनिवर्सिटी में फिजियोथैरपी पर एक कार्यशाला का आयोजन किया गया। जिसमें फिजियोथैरेपिस्ट डा जेएस इंदोलिया ने बीपीटी स्टूडेंट्स को इवेल्यूवेशन, असेसमेंट और करेक्शन आफ लुब्रोसेकल स्पाइन के बारे में समझाया। उन्होंने कहा कि मैनुअल थैरपी के जरिए आप बिना दवा दिए मरीज के शरीर का दर्द थैरपी से मिटा सकते हैं। मासपेशियों में जकड़न से शरीर में दर्द बढ़ जाता है। गलत तरीके से बैठने,लेटने या वाहन चलाते समय गड्डे में दचका लगने से शरीर के कई हिस्सों में दर्द उभर आता है। जिससे दवा की नहीं थैरपी की आवश्यकता होती है। थैरपी शरीरिक दर्द से निजात दिलाने का सबसे अचूक उपचार है। बस जरुरत है कि आप इस बात को समझ सके कि शरीर में किस हिस्से में किस कारण से दर्द हो रहा है। इसका आंकलन करना जिस दिन आ गया आप एक बेहतर फिजियोथैरेपिस्ट बन गए। इस मौके पर छात्रों से थैरपी कराई गई और बताया गया कि किस तरह से मरीज को दर्द से निजात दिलानी है। इस मौके पर बीपीटी के फैकल्टीज डा शिवम , डा नीरज के अलावा छात्र मौजूद रहे।
 
ग्वालियर,। ग्वालियर किला स्थित सिंधिया स्कूल में आयोजित तीन दिवसीय विज्ञान महोत्सव का शनिवार को समापन हुआ। इस अवसर पर विज्ञान प्रतियोगिता का आयोजन किया गया, जिसमें मेजबान सिंधिया स्कूल ने बाजी मारते हुए पहला और डेली कालेज इंदौर ने दूसरा स्थान हासिल किया। कार्यक्रम में डीआरडीई ग्वालियर के निदेशक डा. मनमोहन परीदा ने मुख्य अतिथि के रूप में संबोधन देते हुए कहा कि जीवन के हर क्षेत्र में विज्ञान रचा-बसा है। व्यक्ति को हमेशा यह ध्यान रखना चाहिए कि वह जब विज्ञान विषय को अपनाता है, तो वह समाज के सकारात्मक बदलाव में अपना महत्वपूर्ण योगदान दे। एक वैज्ञानिक अपनी दृढ़ इच्छाशक्ति और मेहनत से समाज को बहुत कुछ लौटा सकता है। तीन दिन तक चले इस कार्यक्रम में देश के सात प्रतिष्ठित स्कूलों ने भाग लिया। इनमें मेयो कालेज गर्ल्स स्कूल अजमेर, जेनेसिस ग्लोबल स्कूल नोएडा, मोदी स्कूल लक्ष्मणगढ़ राजस्थान, डेली कालेज इंदौर, विवेक हाई स्कूल चंडीगढ़, सिंधिया कन्या विद्यालय और सिंधिया स्कूल फोर्ट शामिल थे। इस महोत्सव के दौरान कई गतिविधियों का आयोजन किया गया। इसमें डिजाइन थिंकिंग में छात्रों ने अपनी इच्छा के अनुसार स्कूल के एक हिस्से को डिजाइन किया। कार्यक्रम में भारतीय वैज्ञानिकों के जीवन पर आधारित लघु नाटिका का आयोजन किया गया। पुरस्कार वितरण समारोह में मुख्य अतिथि सिंधिया कन्या विद्यालय की प्राचार्या निशि मिश्रा थीं। इस दौरान अजय सिंह, उप प्राचार्या स्मिता चतुर्वेदी तथा अध्यापक उपस्थित रहे। देश के जाने-माने क्विज मास्टर अजय पुनिया ने विज्ञान प्रश्नोत्तरी का संचालन किया। आप बिना दवा दिए मरीज के शरीर का दर्द फिजियोथैरपी से मिटा सकते हैंः आइटीएम यूनिवर्सिटी में फिजियोथैरपी पर एक कार्यशाला का आयोजन किया गया। जिसमें फिजियोथैरेपिस्ट डा जेएस इंदोलिया ने बीपीटी स्टूडेंट्स को इवेल्यूवेशन, असेसमेंट और करेक्शन आफ लुब्रोसेकल स्पाइन के बारे में समझाया। उन्होंने कहा कि मैनुअल थैरपी के जरिए आप बिना दवा दिए मरीज के शरीर का दर्द थैरपी से मिटा सकते हैं। मासपेशियों में जकड़न से शरीर में दर्द बढ़ जाता है। गलत तरीके से बैठने,लेटने या वाहन चलाते समय गड्डे में दचका लगने से शरीर के कई हिस्सों में दर्द उभर आता है। जिससे दवा की नहीं थैरपी की आवश्यकता होती है। थैरपी शरीरिक दर्द से निजात दिलाने का सबसे अचूक उपचार है। बस जरुरत है कि आप इस बात को समझ सके कि शरीर में किस हिस्से में किस कारण से दर्द हो रहा है। इसका आंकलन करना जिस दिन आ गया आप एक बेहतर फिजियोथैरेपिस्ट बन गए। इस मौके पर छात्रों से थैरपी कराई गई और बताया गया कि किस तरह से मरीज को दर्द से निजात दिलानी है। इस मौके पर बीपीटी के फैकल्टीज डा शिवम , डा नीरज के अलावा छात्र मौजूद रहे।